CELEX: 32021D0047
Language: ro
Date: 2021-01-21 00:00:00
Title: Decizia (UE) 2021/47 a Consiliului din 21 ianuarie 2021 de înlocuire a unui membru în comitetul prevăzut la articolul 255 din Tratatul privind funcționarea Uniunii Europene

22.1.2021   
               
               
                  RO
               
               
                  Jurnalul Oficial al Uniunii Europene
               
               
                  L 21/1
               
            
         DECIZIA (UE) 2021/47 A CONSILIULUI
         din 21 ianuarie 2021
         de înlocuire a unui membru în comitetul prevăzut la articolul 255 din Tratatul privind funcționarea Uniunii Europene
         CONSILIUL UNIUNII EUROPENE,
         având în vedere Tratatul privind funcționarea Uniunii Europene, în special articolul 255 al doilea paragraf,
         având în vedere inițiativa președintelui Curții de Justiție din 2 decembrie 2020,
         întrucât:
         
                     (1)
                  
                  
                     În temeiul articolului 255 primul paragraf din Tratatul privind funcționarea Uniunii Europene, a fost instituit un comitet având misiunea de a emite un aviz cu privire la capacitatea candidaților de a exercita funcțiile de judecător și avocat general în cadrul Curții de Justiție și al Tribunalului, înainte ca guvernele statelor membre să facă nominalizările (denumit în continuare „comitetul”).
                  
               
                     (2)
                  
                  
                     Comitetul este format din șapte personalități alese dintre foștii membri ai Curții de Justiție și ai Tribunalului, dintre membrii instanțelor naționale supreme și dintre juriști reputați, dintre care unul este propus de Parlamentul European.
                  
               
                     (3)
                  
                  
                     Prin Deciziile sale (UE, Euratom) 2017/2262 (1) și (UE) 2020/539 (2), Consiliul a desemnat cei șapte membri ai comitetului pentru o perioadă care se încheie la 28 februarie 2022.
                  
               
                     (4)
                  
                  
                     Prin scrisoarea din 11 februarie 2020, domnul Simon BUSUTTIL, membru în comitet propus de Parlamentul European, a informat Consiliul că demisionează din funcția sa.
                  
               
                     (5)
                  
                  
                     La 26 noiembrie 2020, președintele Parlamentului European l-a informat pe președintele Curții de Justiție cu privire la dorința Parlamentului European de a o desemna pe doamna Julia LAFFRANQUE în calitatea de membru în comitetul menționat.
                  
               
                     (6)
                  
                  
                     Prin scrisoarea din 2 decembrie 2020, președintele Curții de Justiție a propus desemnarea doamnei Julia LAFFRANQUE pentru a-l înlocui pe domnul Simon BUSUTTIL în calitatea de membru în comitet pentru durata rămasă a mandatului, în conformitate cu punctul 3 din regulamentul de funcționare al comitetului, astfel cum figurează în anexa la Decizia 2010/124/UE a Consiliului (3),
                  
               ADOPTĂ PREZENTA DECIZIE:
         
            Articolul 1
            Doamna Julia LAFFRANQUE este numită membru în comitetul prevăzut la articolul 255 din Tratatul privind funcționarea Uniunii Europene, pe o perioadă care se încheie la 28 februarie 2022.
         
         
            Articolul 2
            Prezenta decizie intră în vigoare la data publicării în Jurnalul Oficial al Uniunii Europene.
         
         
            Adoptată la Bruxelles, 21 ianuarie 2021.
            
               
                  Pentru Consiliu
               
               
                  Președintele
               
               A. P. ZACARIAS
            
         
         
            (1)  Decizia (UE, Euratom) 2017/2262 a Consiliului din 4 decembrie 2017 de desemnare a membrilor comitetului prevăzut la articolul 255 din Tratatul privind funcționarea Uniunii Europene (JO L 324, 8.12.2017, p. 50).
         
            (2)  Decizia (UE) 2020/539 a Consiliului din 15 aprilie 2020 de înlocuire a președintelui comitetului prevăzut la articolul 255 din Tratatul privind funcționarea Uniunii Europene (JO L 122, 20.4.2020, p. 1).
         
            (3)  Decizia 2010/124/UE a Consiliului din 25 februarie 2010 privind regulamentul de funcționare al comitetului prevăzut la articolul 255 din Tratatul privind funcționarea Uniunii Europene (JO L 50, 27.2.2010, p. 18).